
Obec Ivanovce vo veciach územnej samosprávy v zmysle § 6 ods. 1 zákona č. 369/1990 Zb. o obecnom zriadení v znení neskorších právnych predpisov, § 6 ods. 2 a ods. 12 písm. d) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, § 19 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a § 7 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov

vydáva

**NÁVRH**

**Všeobecne záväzného nariadenia Obce Ivanovce**

**č. 2/2020 o určení výšky dotácie na prevádzku a mzdy na dieťa materskej školy so sídlom na území obce IVANOVCE**



Schválené Obecným zastupiteľstvom v Ivanovciach dňa ............ 2020, uznesením č. --/2020

**Čl. 1 Predmet úpravy**

Všeobecne záväzné nariadenie obce určuje výšku a účel použitia dotácie na prevádzku a mzdy na dieťa materskej školy, dieťa materskej školy a školských zariadení so sídlom na území obce Ivanovce, ktoré sú na základe rozhodnutia Ministerstva školstva SR zaradené do siete škôl a školských zariadení Ministerstva školstva SR.

**Čl. 2 Príjemca dotácie**

Príjemcom dotácie podľa tohto nariadenia je Základná škola s materskou školou Ivanovce v zriaďovateľskej pôsobnosti obce.

**Čl. 3 Výška a účel dotácie**

1. Výška dotácie na príslušný kalendárny rok na prevádzku a mzdy na dieťa materskej školy a školských zariadení v zriaďovateľskej pôsobnosti obce je určená v prílohe č. 1

2. Prijímateľ dotácie podľa článku 2 je oprávnený používať dotáciu len na úhradu osobných a prevádzkových nákladov materskej školy a školských zariadení so sídlom na území obce a pri jej používaní musí zabezpečiť hospodárnosť, efektívnosť a účinnosť jej použitia.

3. Riaditeľ Zš s Mš zradenej obcou predloží údaje o počte detí podľa stavu k 15. septembru predchádzajúceho kalendárneho roka najneskôr do 15. októbra príslušného kalendárneho roka.

4. Obec oznámi príjemcovi dotácie podľa Článku 2 tohto VZN výšku dotácie na kalendárny rok najneskôr do 31. januára príslušného kalendárneho roka.

5. V prípade, že dotácia nebude vyčerpaná do 31.12. príslušného kalendárneho roka, je prijímateľ povinný nevyčerpanú časť dotácie vrátiť späť na účet obce do 31.12. príslušného kalendárneho roka.

**Čl. 4 Termín a spôsob financovania**

Obec poskytuje príjemcovi podľa čl. 2 dotáciu mesačne ( vo výške jednej dvanástiny z dotácie na príslušný kalendárny rok) do 25. Dňa príslušného mesiaca.

**Čl. 5 Záverečné ustanovenia**

1. Na ustanovenia súvisiace s určením výšky dotácie na prevádzku a mzdy na dieťa materskej školy a žiaka školského zariadenia so sídlom na území obce Ivanovce neupraveného týmto VZN sa vzťahujú príslušné právne predpisy.

2. VZN č. 2/2020 bolo schválené obecným zastupiteľstvom Ivanovce uznesením č. --/2020 zo dňa .........2020 a týmto sa ruší predchádzajúce platné VZN č. 3/2019

V Ivanovciach dňa 13.11.2020.

Vyvesené dňa: 13.11. 2020

Zvesené dňa: ...........

Bc. Mária Hládeková, starostka obce

**Príloha č. 1**

Výška finančných prostriedkov určených na mzdy a prevádzku na dieťa/žiaka na rok 2021

|  |  |
| --- | --- |
| Kategória školy a školského zariadenia | Dotácia na mzdy a prevádzku na dieťa/žiaka v € |
| Materská škola | 2 346,50 € |
| Školský klub detí | 542,13 € |
| Zariadenie školského stravovania | 628,28 € |